གནད་བསྡུས།བོད་ཀྱི་སྲོལ་རྒྱུན་ལྡེབས་རིས་སྒྱུ་རྩལ་ནི་འཛམ་གླིང་གི་རི་མོའི་སྒྱུ་རྩལ་ལ་ཞིབ་འཇུག་གནང་མཁན་ཚང་མས་དམིགས་བསལ་གྱི་དོ་སྣང་ཆེན་པོ་བྱ་ཡུལ་ཞིག་ཡིན་པ་མ་ཟད།དེའི་སྙན་གྲགས་གོ་ལའི་ཁྱོན་ལ་ཁྱབ་ཞེས་བརྗོད་ཆོགའོན་ཏེ་གཞོན་སྐྱེས་རི་མོ་བ་མང་པོས་སྔར་སྲོལ་བཟང་པོ་རྣམས་ལ་ཇི་བཞིན་མི་བརྩི་བར་ལྡེབས་རིས་འབྲི་བཞེངས་ཀྱི་ལས་རིམ་ཁག་གང་དྲན་སྟབས་བདེ་ཁོ་ན་བྱས་པར་བརྟེན།སྲོལ་རྒྱུན་གྱི་ཕྱག་སྲོལ་མང་པོ་ཞིག་ཉམས་འགྲིབ་ཏུ་འགྲོ་བའི་སྣང་ཚུལ་ཚབ་ཆེན་ཐོན་བཞིན་ཡོད།དེས་ན་སློབ་དཔོན་དམ་པའི་རྩ་ཆེའི་མན་ངག་དང་ལོ་མང་ལྡེབས་རིས་སྒྱུ་རྩལ་གྱི་ལས་ཀ་བྱས་པའི་ཉམས་མྱོང་རྣམས་ཕྱོགས་བསྡོམས་ཀྱིས་ལྡེབས་རིས་དར་ཚུལ་དང་།འབྲི་ཡུལ་གྱི་ཞལ་བ།ལྡེབས་རིས་དངོས་ཀྱི་འབྲི་ཚུལ།སྔ་ཕྱིའི་ལས་རིམ་སོགས་ཀྱི་སྐོར་ལ་དཔྱད་གླེང་བྱས་ཡོད།